
DISS ERTATIO MEDICA 


INAUGURALIS, 
DE 


DYSENTERIA. 


RO loei, conditionis, et temperamenti di- 


verſitate, formam ita diſſimilem induit, 
phænomena ita varia oſtendit morbus qui Dy- 
ſenteria nominatur, ut plures eam complecti 
ſpecies a pleriſque doceri ſolebat, quæ multi- 
fariam digeſtæ apud ſcriptores de re medica 
inveniendæ ſunt: cum autem totam hanc 
ſignorum et faciei varietatem in dyſenteriæ 
exemplis obſervare licet, quorum eadem eſt 

cauſa, eadem pars præcipue laborans, eadem 
methodus medendi, | quid vetat ne CurIENI 
opinioni aſſentiamus, et pro confeſſo habea- 


mus, unam ſolam eſſe hujus morbi ſpeciem, 


verbis ſequentibus in Noſologia ſua defini- 


tam: © Pyrexia contagioſa, dejectiones fre- 
* quentes mucoſæ, vel ſanguinolentæ, reten- 
tis plerumque fæcibus alvifiis, . tormina, 


«© teneſmus.“ 


Ut ſtatutis ſolennibus hujus Academiz pa- 
rerem, minime vana ſpe perductus aliquid 
novi proferendi, potius autem ſingula quæ ſe- 
quuntur e libris melioris nominis penes u- 
numquemque aperte excerpens, et fructu la- 
boris alieni libere utens, de hoc morbo ali- 


quantulum diſſerere volui. 


Hiſtoriam dyſenteriæ breviter expoſiturus, 
omnem ſymptomatum varietatem qua illa a- 


liquando ſtipata eſt, hie plene recenſere in- 


eptum 


1 

eptum erit ; ſufficiet ea quæ magis ſolita et 
propria ſunt enumerare. Pleriſque languor, 
laſſitudo, rigor, quibus cito adjecta ſunt vel 
ſuccedunt calor auctus, dolor capitis et lum⸗ 
borum, vertigo, oculorum caligo, aliquando 
etiam delirium vel coma, pulſus accelerati, ſitis 
et alia pyrexiæ ſymptomata, cum ventriculo et 
alvo perturbatis, per nonnullos dies notarum 
morbi certiorum occurſum præcedunt, ex quo 
haud infrequenter mitigantur, vel prorſus eva- 
neſcunt. Præeunte nulla febre, alii mali ingru- 
entis præmoniti ſunt dolore gravi in abdomi- 
ne, maxime circa umbilicum, flatulentia alvi, 


quz ſub initio ſæpe aſtricta eſt, unde tormina 


vehementiora evadunt, oris ſapore amaro, nau- 


ſea moleſtiſſima, vomitu plerumque bilioſo, 


poſt intervalla crebro recurrente, levamen 
perbreye afferenti. Alii, nihil antea conqueſti, 
alvi fluxu horribili inopinato corripiuntur, 
cum torminibus et teneſmo vix ferendis, vires 


cito proſternente et animum frangente. In 
| | principio 

principio alvi purgationes a conditione ſang 


haud multum diſcrepant, et magna copia 


fiunt, aliquando materia bilioſa ſtipatæ, cru- 


ciatum-autem torminum nullo modo ſedantes; 


quz contra ab hoc tempore novas vires acci- 


pere pergunt, in regione pubis tandem fixa, 


et nixus ad deſidendum perpetuo iteratos exci- 
tantia, dum præter materiæ mucoſæ, ſpumoſæ 
parvam quantitatem, cum liquore aquoſo for- 
ſan commixtæ, nihil expellere poteſt ægrotus. 
Abdomen tumidum fit et ſonum tympaniti- 
cum ferienti reddit. Abhine donec eventus 
fauſtus imminuerit, fæces coloris vel ſpiſſitatis 
conſuetæ raro deteguntur, niſi cum, medica- 
mentis purgantibus prius adhibitis, ſub forma 
fruſtorum durorum que ſcybala audiunt, et 
cum dolore acerrimo excernuntur. Nec cur- 
{us morbi ſibi conſtat in omni ægro, nec 
materia dejecta in omni gradu eadem ; hc 
aliquando loturæ carnis ſimilis eſt, vel li- 
neis ſanguineis diſtincta, nec raro cruoris ſin- 


ceri 

ceri magna vis profluit. In quibuſdam ca- 
ſibus maſſæ albidæ dejiciuntur, puri concreta 
haud abſimiles, quæ corpora pinguia nomi- 
nantur. Alii corpuſcula membranoſa depo- 
ſuerunt, cum fæcibus purulentis et cruentis 
miſts, quæ ramenta tunicæ interioris inteſtini 
recti ducebantur. Ingeſta omnia nonnun- 
quam vix mutata, per inteſtina tranſeunt. 
Vermes etiam vomitus et alvi fluxus expel- 
lunt. Fœtorem præcipue ingratum et pecu- 
liarem diffundunt exerementa. Pyrexia mul- 
toties in unoquoque morbi gradu valet; vel, 
cum, ſuperveniente alvi fluxu, minuerat, pro- 
grediente morbo recrudeſcit, typum intermit- 
tentem, vel typhoideum, vel etiam inflamma- 
torium ſervans. Accidit aliquando ut in om- 
ni morbi gradu pyrexia omnino deficiat. Lin- 
gua in hoc morbo ſpeciatim cruſta albida, craſ- 
ſa, obducitur. Pulſus arteriarum fortes ali- 
quando, ſæpius autem cerebri et debiles. Os 
pallidum, hebes, et fere cadaveroſum. Quan- 
docunque morbus ferocitatem eximiam aſ- 


ſumit, 


——ꝓ—U— I OE TER 


, 
— — 
1 — IPs rn OI 122 — 0 
- . amt wa. 2 1 
— r— — — — —_—w———— er ee. —-— 
— — — is * — . * 
— 


CRP) 
-” II" c 
— * 


— i — N - - — * 
0 - ——: ¼:T1 
—— . — k. —— on 

* - * 


— 
2 —— — 


* >. 0 bo — - o I — — 8 a a 
1 AA 
8 — . _ 


6 . DISSERTATIO MEDICA 


ſumit, urine excretionis ſuppreſſio, vel ſal- 
tem difficultas evenit, teneſmus intolerandus 
etiam cum procidentia ani ; excrementa ma- 
gis fœtida et ichoroſa, denique. colliquativa 
fiunt, et inconſcio ægro ſponte decidunt. 
Aphtharum eruptio in faucibus nonnunquam 
videtur, necnon macularum rubrarum vel 
purpurarum in cute. Singultus ſæpiſſime 
occurrit, adoleſcente morbo haud mali ominis, 
provectiore gradu mortem inſtantem pronun- 
cians. Si plures poſt dies derepente recedit 
dolor, dum pulſus forſan ſubinde intermit- 
titur vel prorſus aboletur, frigent membra 
extrema, et totum corpus ſudor gelidus cir- 
cumfluit, hæc gangrænam inteſtina obſediſſe 
denotant. Tendinum ſubſultu, et convulſione 
totius corporis vel alicujus partis exitus le- 
thalis prævidetur, intra paucos dies ab initio. 
Alio modo per longam dierum ſeriem pro- 
ductus in diarrhæam ſimplicem demum tran- | 


ſit, que, febre hectica ſuperveniente, lethalis 


tandem 

tandem evadit, vel ſaltem efficaciſſimis adhi- 
bitis remediis diu perſtat, et deinde leviſſima 


cauſa applicata renovatur. 


Arti medicæ dyſenteriæ ſanatio multum de- 
bet, quæ cum præſidium ejus ſtatim ab initio 
petitur, rariſſime ſpem fallit. Sin dum mor- 
bus recenter ſævit, vel nihili æſtimatum aut 
extra captum fit, ſæpiſſime evenit ut vel vis 
vitalis cerebri, a commotu tam conſtanti in 
parte corporis fere tenerrima, premature pro- 
ſternatur, vel organi affecti conſtitutione prius 
deſtructa, gangræna, ut modo narratum fuit, 
ſuccedat; æque conclamatum eſt. Univerſim 
conſtitutum eſt, quo magis ex improviſo malo 
aliquis incidat, et quo ſymptomata aſperiora 
jam a principio prorumpunt, eo gravior evadit 
abhinc morbus et eo certius eventus lethalis 
ſequitur. Dum contra, ubicunque lente et 
gradatim acceſſit, cum perturbatione leviore 
functionum vitalium et naturalium, corporis 


robore | 

3 DISSERTATIO MEDICA 


robore parum detrito, minus horrendus eſt, 
medicina tempeſtive appellata. Malam præ- 
ſignificatur, ſi medicamenta primum data ne- 
quid levaminis afferant; ſi vomitus urgere per- | 
ſtet, et materia ejecta inſigniter fœtida, et ei 
ex inteſtinis rejectæ haud abſimilis, magis ad- 
huc fi ſanguinolenta fit ; fi anxietas precordio- 
rum valde opprimat; fi quies et ſomnus pror- 
ſus fugiant ; ſi cordis motus debilis, languidus, 
abnormis fiat; fi febris ingraveſcat, præſer- 
tim fi typum putridum aſſumat, et vultus for- 
ma multum mutetur. A dejectorum præterea 
examine plurimum concludendum eſt; hæc quo 
magis putrida ſunt, cum torminibus et teneſmo 
acrioribus, plus minitant. Sanguinis excretio, 
quanquam magnopere ægro et adſtantibus ter- 
rorem incutit, ne minima quidem ex parte 
medicum peritum conſternit. Accidit inſuper 
multoties, ut illi qui leviſſime laborant, ſangui- 


nem ſincerum cerebro et copioſe excernant. 


Membranæ autem, aut ramenta (ut habentur) 
I | inteſtinorum 


DE DYSENTERIA.. 


9 


inteſtinorum, et maſſe puriformes cum fæci- 
bus cadaveroſis commixtæ, funeſtum porten- 
dunt eventum. Abdomen tumidum, iſchuria, 
procidentia ani, apthæ, eruptiones cuticulares, 
omnia mala. Deficientibus plus minus ſignis 


jam enumeratis, eo felicior exitus ſperandus 


eſt. 


Hujus morbi indolem deprehendere ex ſig- 
norum, eventus, juvantium et lædentium ob- 
ſervatione, inceptum eſt laborem et ingenium 
non mediocria exigens, et demum plerumque 
incertum: Examine cadaverum anatomica 
contra, quamvis nondum ſatis ampla, tamen 
ita admoniti ſumus, ut opus ſit minime arduum 
explicationem non ſolum veriſimilem ſed haud 
dubie juſtam etiam proponere. Brevi com- 
plectar quæ de hoc morbo culter anatomicus 
patefecit. Externe inteſtinorum eraſſorum 
color ut plurimum mutatur; hec perſzpe 
livida videntur et magis conſpicue prope imum 
B rectum, 

10 DISSERTATIO MEDICA 

rectum, interdum maculis plurimis nigris in- 
terſtincta. Tunicarum inciſio eas valde con- 
denſatas demonſtrat, et lumina quibuſdam in 
partibus contracta. Facies interna muco fuſ- 
co vel ſanguinolento fere obducitur, quo ab- 
ſterſo tunica villoſa ſub aſpectum venit, lævi- 
tatem et nitorem fingularem oſtendens, ut ſolet 
pluribus partibus accidere poſt inflammatio- 
nem; vel colorem ſanguineum et alia ſigna 
inflammationis jamjam inſtantis; vel atrum 
et lividum. Iateſtina aliter plane ſphacelata 
notanda ſunt, ſparſim etiam exeſa et forami- 
nibus pertuſa, vel denique eorum ſubſtantiæ 
partes quædam in maſſam glutinoſam et putri- 
dam reducuntur. Sæpenumero omnes he con- 
ditiones in eodem cadavere exiſtunt, ſecundum 
certum ordinem diſpoſitæ, ita ut cum coli por- 
tio ſuperior forſan inflammationis ſigna prez 
ſe fert vel inſtantis vel preteriti, in tractu ejus 
lividum gradatim devenit, dum rectum et 
præcipue pars ejus inferior gangræna obſita eſt 


putridiſſima. 

putridiſſima. Ulcera etiam materiam purulen- 
tam, fœtidam, effundentia in quibuſdam viden- 
tur. Hic ſuggerere licet, inteſtina tenuia ra- 


rius vel externe vel interne lædi, et rariſſime 


alia pars eorem quam extremitas ilii. Mucus 
quo tunica villoſa obducitur nonnunquam 
concretus et induratus eſt, membranum ali- 
quam naturalem ita referens, ut pro tunica ip- 
ſa villoſa a ſubjectis ſeparata a pleriſque habi- 
ta ſit; glandulæ meſentericæ in aliis juſto ma- 
jores ſunt. Gangræna, qua corrumpuntur rec- 


tum et colon, late ſe diffudiſſe in proximas re- 


giones invenitur, e. g. in veſicam urinariam; 


teſtatur quoque PRINGLE ſe obſervaſſe in quo- 


dam cadavere, illius portionis venæ cavæ, quæ 


lumbi ſuper vertebras jacet, tunicas attenui. 
Aberratio a ſtatu ſano inteſtinorum, ſub ſpe- 
cie peculiari aliquando occurrit, cujus nullam 
rationem protulerunt ſcriptores medici. PRIN- 
GLE inter alios his verbis eam deſeribit: 


The diſſecter made us take notice of certain 


excreſcences, 

excreſcences of a lighter colour than the reſt 
of the ſurface, of a roundiſh figure, nearly e- 
qual in their height (which was about the 
twelfth part of an inch) but of unequal 
breadth. We all agreed we had never ſeen 
any thing ſo neatly reſemble the ſmall-pox of 
the flat ſort at, the height of the diſeaſe. 
Theſe excreſcences ſtood as thick on this tract 


of the inteſtines as variolous puſtules, when 


numerous, do upon the ſkin ; but differed from 


them in this, that as far as we examined them, 
they were of a firm conſiſtence without any 
cavity.” 
Cadavere inciſo, parte morbida inſpecta, ſay 
tius parati ſumus ſymptomatum morbi ratio- 
nem reddere. Imperium ejus primævum tuni- 
ca coli villoſa circumſcribi videtur ; ab ejus 
facie vaſa innumera liquorem mucoſum in 
cavum inteſtini ſecernunt, illud illæſum ſer- 
vantem, in tenuioribus inteſtinis concoctionem 
£9 

et ſolutionem eibi perfectas promoventem. 


Harum arteriarum motus inordinatus in dy- 
ſenteria occurrit, vel ipſæ plane inflamman- 
tur, unde neceſſario fit ut liquorem ſolito co- 
pioſiorem et fortaſſe acriorem effundant. Ea- 
tenus hic morbus ad catarrhi naturam acce- 
dit, quem cum illo in eodem ordine noſologico 
poſuit CULLENUS, cum in utroque membrana 
mucoſa quadam inflammatione vexatur. Hoo 
autem diſcrepant, quandoquidem catarrhum 
nunquam conſequuntur vel ſuppuratio vel gan- 
grzna, quod forſan acutiori ſentiendi facultati 
in inteſtino, vel potius ſtructuræ celluloſe 
ſubjacenti tribuendum eft. Perpetuo motu 
furſum et deorſum agitantur inteftina, cujus 
ſano corpore nullum ſenſum habemus, et indole 
eminenter irritabili ſunt prædita, quæ ab in- 
flammatione tunicæ villoſæ mirum in modum 
acuitur; eodem tempore ſtimulo muci acris 
inſolito urgentur, unde actio eorum turbatur, 
motus abnormis, ſpaſmodicus evadit, et con- 


queritur 

queritur æger tormina. Humores fine ulla in- 
termiſſione effuſi, a vi valida fibrarum muſcu- 
larium ſtatim et aſſiduo propelluntur, unde 


nixus ad deſidendum perpetuus et alvi dejectio 


parca. Teneſmum horrendum ulceribus recti 
quidam aſcripſerunt, hæc, quibus obveniunt, 
dolorem gravem et caloris ſenſum concitant, 


teneſmum autem minime. Hic etiam ſemper 


adeſt, inſolenter illa. Alii tunicæ denudatio- 


ni et muci tegentis defectuĩi. Patet autem 


ei cum torminibus nexum eſſe, et motum inte- 


ſtinorum violentum deorſum intenſum cauſam 


habere. Ani procidentia hujus gradus eſt ul- 
timus et miſerrimus. Ita variatur in quibuſ- 
dam vaſorum ſecernentium actio ut ſanguinem 
ſincerum mira quantitate ejiciant, qui, vel ſub 
forma linearum per fœces diffuſus eſt, vel tota 
materia purgata rubrum præſtat colorem et 
ſanguinem merum ſimulat. Hunc ſanguinem 
ex oribus arteriarum apertis exhauriri, inde 


colligitur, quod ſecto cadavere nulla eroſionis 
ſigna 


F 

ſigna obſervantur.  Credibile. eſt nihilominus 
quo exulceratio lata et profunda inteſtina ob- | 
fidet, vaſa quædam erodi poſſe, deinde ſangui- 
nis multum dejici ; in hoc ſtatu mali ominis ſig- 
num, in priore haud magni momenti. Quæ- 


ſitum eſt igitur dijudicare in caſu ſpeciali quo 


modo ſanguis derivatur. Si ſanguine materia 


purulenta commiſta fit, fi corpora quædam 


pinguia obſerventur, timendum eſt forſitan ar- 


terias quaſdam exeſas eſſe, et eo plus ſi pro- 
vecto morbo primum erupiſſet. Ulcerationes 
jam memoratas inflammationis in telam cel- 
tuloſam ſubjacentem diffuſio edit. Stranguria 
a malo recti vicini, veſicæ ſphincterem irritan- 
te, cauſam recipit. Ut ſcybalorum originem 
exponamus, premonendum eſt ubicunque tu- 
nica villoſa inflammatur et fluidorum ſecretio 
augetur, illic motum ſpaſmodicum adoriri, et 
deorſum intendi. Portiones inteſtini ſuperio- 
res actionem ſanam adhuc ſervant, vel vires ſo- 


lito minores exercent, ineptz ut, quz amplec- 


tuntur 


— CN 

by 


tuntur propellant, et vim validiorem adæ- 
quent portions inflammate. Hoc igitur ex- 
crementorum ſupra poſitorum deſcenſum im- 
pediet, (que, ut ſemper accidit ab eorum re- 
tentione, indurantur) ** ſtimulo alicujus 
medicamenti actio hujus portionis inferiorem 
ſuperabit. Adjicere licet, ab inflammatione, 
et quod ſæpiſſime ſequitur, denſatione parie- 
tum inteſtini, lumen ejus multum contrahi, a 
qua cauſa etiam fæces retineri poſſe. 
Nihil adhuc de dyſenteriæ diagnoſi exhibui, 
illam ſtatuens a partis affectæ contemplatione, 
fi fieri poſſit, deducere. Jampridem quæſi- 
tum eſt inter medicos dyſenteriam a diarrhœa 
diſtinguere, cum eventu autem minime felice. 
Natura contagioſa illius ab omnibus aſſumitur 
pro nota diſcriminis. Hoc conceſſo, dyſente- 
riam nempe a contagione concipi poſſe, nemini 
tamen latet, eam haud infrequenter tractum 
longum perfeciſſe, fine ullo afflatu ejus in ad- 


f ſtantes 

ſtantes vel miniſtrantes, et ſæpe erupiſſe, cum 
a contagione eam ortam eſſe nullo modo per- 
ceptum fuit. Idem certe dici poteſt de typho. 
1d fi ita fit, et exempla ejus minime contagio- 
ſa eveniunt, quibus indiciis admoniti erimus, 
ne hos morbos confundamus? Præterea qua- 
lem mutationem morboſam in diarrhea conci- 
pere poſſumus, aliam atque in dyſenteria ? 
Phænomenis ſimilibus ſimiles cauſæ pertinent. 
Morbus mitis ſporadicus diarrhee nomen ob- 
tinet, vehementior dyſenteric. Verifimile 
eſt etiam medicamenta jpurgantia dum mune- 
re ſuo funguntur, arterias ſecernentes ipſas 
| ſtimulare, aliter quam tunicæ muſcularis ac- 


tionem incitando humorem affluxum adau- 


gere. 


Cauſas remotas dyſenteriæ detegere, et mo- 
dum quo hæ corpus humanum primum affi- 
ciunt, opus eſt difficilius quam ſedem morbi et 


aberrationem a ſanitate indicare. Hoc con- 
C ſilio 

filio, omnia que ad locum referunt quo mor- 
bus graſſari ſolet, anni tempeſtatem, atmoſ- 
pheræ conditionem, temperamenta, ætatem, 
et mores eorum qui ei obnoxii ſunt, animad- 
vertere decet. Dyſenteriam plagas calidiores 
ut plurimum infeſtare revolventes quidam, 
quibus bili ſecretio ſæpiſſime variationem 
quandam ſubire ſolet, et morbo jam adorto 
magnam aliquando copiam ejus per vomitum 
aut catharſin ejici, fibi perſuaſerunt fontem 
morbi eſſe hujus humoris effuſionem, vel ſolito 
copioſiorem, vel acrimonia certa imbutam. Ab 
hac cauſa morbus quidam gerto oritur, cho- 
lera, notiſſimus i in illis regionibus, cujus indi- 
eia dyſenteriæ phænomenis plurimum diffe- 
runt. Ad hæc, fi bilis in vitio eſſet, inteſtina 
tenuia magis laborarent, cum jamprimum ſe- 
ereta, humoribus pancreatis et aliarum glan- 
dularum immixta, vi efficaciore tunicas inci- 
taret. Quanquam etiam ſub initio quibuſdam 
bilis evacuatio fit, hæc minime conſtat, et cre- 


ſcente 

ſeente morbo prorſus evaneſcit. Veſica fellis 
in conditione naturali per diſſectionem inve- 
nitur. In regionibus temperatis uti fruun- 
tur noſtrates raro epidemice graſſatur, nec 
plerumque alia anni tempeſtate quam ineunte 
autumno, prægreſſa longa ſerie temporis inſig- 
niter aridi et calidi. Calidiores vero quaſdam, 
quibus ſolum paludinoſum eſt, unde aër vapo- 
ribus extra modum onuſtus, quotannis fere 
adoritur. In caſtris quoque ſtragem ſubitam 
et amplam edit. Quis conſenſus ſit inter hæc 
loca et conditiones varia, quæ dyſenteriæ erup- 
tioni favent, diligenter inveſtigare nos oportet. 
Autumno in patria, maxima ſentitur differen- 
tia inter temperiem diurnam et nocturnam; 
cum dies breviores fiunt, quamvis adhuc 
calidi, poſt occaſum ſolis et magis etiam noctu 
frigus notabile accidit. A tali alternatione 
dyſenteria ſæpe naſcitur, et eo facilius, fi calor 
ſtatis diuturnus prævaluerat. In regionibus 


Wip calidis et paluſtribus, calor meridionalis 
acerrimus 


* 

acerrimus eſt, unde vaporum magna moles in 
are ſolvitur, cum autem illic ſolum humidiſſi- 


mum ſit, et aqua, occidente ſole, ex are deci- 


" dere ſoleat, abhinc algore horrent corpora hu- 
mana. Exercitus, eſtate exeunte, ut pluri- 
mum invadit, et primum ſe oftendit poſt- 
quam milites diu calore intemperato æſtatis 
oppreſſi ſunt aut multum defatigati, vel ſubito 
imbre ſtatim refrigerantur, vel ſolo humido 
procumbunt, ſub quolibet clo. Enarrat Dr 
Monko plurimos ægros dyſenteriæ affectos 
in noſocomium cui miniſtrabat receptos fuiſſe, 
poſtquam in agris, temporibus calidis, labora- 
verant, et iiſdem cauſis dyſenteriæ, quæ in 

caſtris valent, ſe objecerant. In illis inſuper 
20n torridæ littoribus, quibus auræ alternan- 
tes interdiu in terram ab æquore, noctu a 


terra curſum dirigunt, quamvis ſol meridie \+ 


verticalis eſt, et ſummis viribus mortalia cor- 
pora ſolvit, auræ tamen ex alto frigidiſſime ſen- 


iuntur, et circa focos incolas molles cogunt, 
rn "x 4 * . . : 


ET | unde 


5 16 3 w 


DE DTSENTERIA. 21 
unde ſub cœlo puriſſimo dyſentaria profluere 


affirmatur, cujus rei exemplum notabile ſuppe- 
ditat MosELY : © The camp was on a riſing 
ground near the ſea, about five miles eaſt of 
« Kingſton, the ſituation airy, free from ſtag- 
4 nant water and unwholeſome exhalations, 
but expoſed to the force of all the elemen- 
« tary tranſitions, The ſtate of the human 
« frame, for ſome time prior to the above pe- 
« riod, underwent a multitude of diurnal 
„ tranſitions from the abſence or preſence of 
_ « a violent ſea breeze; the weather was now 
« remarkable dry, hot for the ſeaſon of the 
T year, and at times ſultry. It was impoſſible 
= to uſe the leaſt exerciſe without being 
heated, and it was almoſt impoſſible to get 
« heated, without being immediately chilled 
by the breeze.” In tali ſitu erupit dyſente- 
ria. In plagis calidis navigantes, iiſdem fere 
cauſis objecti, ab ea haud immunes ſunt. In 
hoc conveniunt omnes conditiones jam enu- 

| meratz, 

meratæ, quibus dyſenteria graſſari confeſſum 
eſt, quod diuturno tempeſtatis calori repen- 


tinum frigus ſuccedat. Cujus mutationis in 


corpus effectus adhuc exquirendus eſt. Effec- 
tus certiſſimus et magis ſenſibus obvius eſt per- 
ſpirationis obſtructio, vel ſaltem diminutio. 
Cuticula membrana eſt inorganica, eodem 
modo igitur quo alia ſubſtantia exanima adhi- 
bito calore expanditur, conſtringitur amoto, 
ita ut mechanice forſan retineatur materia 
perſpirabilis. Cujus retentione vaſculorum 
cutis ſecernentium actio commovetur, et extre- 
mitatum ſuarum prorſus fortaſſe impeditur, dum- 
omnes corporis functiones ab alternatione tam 
celeri aliquo modo perturbantur. Nexum 
autem inter inteſtinorum effectum et hane 
cutis conditionem clare exponere, hic labor, 
hoc opus. Nemini latet alvi profluvium ſæpe 


ſuccedere, pedibus frigori et humiditati ſub- 


jectis; et inter plures diarrhœæ ſpecies unam 


definivit CULLENUs, © A frigore, precipue pe- 
5 „ dibus 

« dibus applicato,”” ortam. Quandocumque 
alvus pertinaciter ſupprimitur ut in colica 
ſæpe contingit, hoc conſilium experientiæ ſe- 
cundz fructum quidam dederunt, nempe ut 
ægrum ex leQo calido, vel ſuper pavimentum 
frigidum inſiſtant miniſtri, vel aquam frigi- 
dam in ipfius pedes affundant. An exitus 
felix hujus experimenti humoribus, qui ſano 
corpore a cuti ſecernuntur, introverſis tribuen- 
dus ſit, an magis admirandæ ſympathiæ omni- 
bus manifeſtæ qua corporis ſuperficies et in- 
teſtina alligantur, ſagacioribus dijudicandum 
relinquo. Abhac autem ratio d yſenteriæ ortus 
omnino ſufficiens haud conſequenda eſt. Per- 
anni tempora calidiora augetur humorum in 
genere ſecretio, citius ingeſta curſum per ca- 
nalem inteſtinalem perficiunt, alvus ergo 
axior, ciborum appetentia hebetata, ventri- 
culus et inteſtina debilia et admodum irrita- 
bilia, et in morbo corporis univerſali pre 
allis laborare obnoxia. Vel igitur ab humori- 


bus 


| 
| 
| 
| 
| 
| 

bus, quos ſub forma perſpirationis ej ii juſſit 


natura, derepente inhibitis, vel ab impetu vio- 


lentiſſimo frigoris ſubitanei, actio febrilis cor- 


pus pervadit, et in arteriis inteſtinorum antea 


debilitatis inflammatio ſuccedit, eadem ra- 


tione, qua, cui thorax anguſtus eſt, reſpiratio 


ſemper aliquatenus anhela et pulmones in- 


firmi, illi ſi febris typhodes accedat præcipue 


laborant, et cito pneumonia corripiuntur. Aliud 
exemplum a ſcorbuto derivatur. Quicunque 
ſit ſtatus ſolidorum et fluidorum vivorum in 
hoc morbo, res eſt notiſſima, fi pars aliqua ex- 
terna corporis contuſa fuerit, vel quondam ul- 
cerata, vel ullo modo læſa, pro certo habitum 
eſt in illa, ingraveſcente morbo, ulcus mali 
moris erupturum eſſe. Vel, ut aliam explica- 
tionem proferamus, cum arteriæ cutis ſecer- 


nentes in temporibus æſtivis, dum ſudor pro- 


fuſe ejicitur, motu inuſitato agitantur, hoc re- 


pente coercito, motus ille inordinatus in alia 


parte qui cum per ſympathiam connectitur, 


renovatur, 

renovatur, et eo majorem injuriam ei infert, 
quo. illa magis prius debilitata eft. Huic ſi- 
mile quoddam in Cynanche Parotidea occur- 
rit, cum a frigore applicata detumeſcit glan- 
dula parotis, et tumor et alia ſigna inflam- 
mationis teſtis ſuccedunt. Impromptu eſt 
omnibus, ni fallor, quamobrem remittit febris 
quamprimum exortus eſt alvi fluxus, et unde 
febris ſeeundaria, Nee ſtatim ſolvitur mor- 
bus fimul atque humores inutiles amoventur, 
vel reſtauratur perſpiratio. Conſuetudinem 
brevi nacta ſunt vaſa agendi immodice, et ma- 
jorem juſto copiam fluidorum elaborandi, 
quæ, nullis opportune adhibitis remediis, in- 
dies firmatur. Fæces etiam in inteſtinis col- 
lectæ et induratæ, et alia extranea irritamenta 
morbum exaſperant. Manifeſte patet igitur 
faltem repentinam temperiei calide in fri- 
gidam viciffitudinem dyſenteriam inducere. 
- Mirandum eſt quot morbi ex illa eadem cauſa 
enaſcuntur, diverfi quidem pra diverſis homi- 

D num 


L 

num temperamentis, prout frigori ſubjectum 
ſit vel totum corpus vel aliqua pars ejus, 
prout expoſitio brevis vel diuturna, prout vi- 


ciſfitudo ſubito vel gradatim aliquatenus, 


prout denique major vel minor ſit. Affirmat 
PRINGLE, a cujus ingenio et induſtria clarior 
tux in hunc morbum affulſit, unam cauſam 


remotam eſſe dyſenteriæ atque febris inter- 


mittentis; quoad hoc autem ſententia ſua, ut 
videtur, nec obſervatione nec experientia ni- 
titur, cum haud infrequenter in locis et con- 
ditionibus graſſatur illa quibus hzc nunquam 

viſa eſt, Miaſma paludum et vegetabilium, et | 
forſan animalium quoque putreſcentium, fe- 
brim intermittentem gignit. Quo epidemice 
graſſatur illa, quotannis ſub quolibet clo 
oriri ſolet. Hæc autem rarius epidemica eſt, 
et ſiquando hoc accidit, fit ſub temperie cœli 
peculiari et bene diſtincta. Conceſſum eſt 
eas in eodem anni tempore, etiam in eodem 


eorpore ſpe coincidere. Hoc autem de aliis 


quoque 

quoque dici poteſt. Cum anno 1748, ut teſta- 
tur PrINGLE, copiæ militares per varios pagos 
provinciarum Belgicarum diſtributæ erant, 
paludibus et terris inundatis proximos et va- 
poribus earum expoſitos, dum habitationibus 
ficcis et idoneis fruebantur milites, nec humi 
madidi procumbere ſolebant, febris inter- 
mittens crudeliſſime ſæviebat, dyſenteria 


autem vix obſervata eſt. 


Methodum medendi proponere ſi vellemus | 
ei conſentaneum quod de morbi natura ſci- 
mus et vidimus, animus advertendus eſt ad cor- 
poris ſtatum eorum qui hoc morbo corripiun- 
tur, 1. e. ad cauſam ejus prædiſponentem; ad 
cauſas excitantes, et primum eorum eſſectum, 
videlicet perſpirationem obſtructam; ad inte- 
ſtinorum conditionem, irritabilitatem, auctam 
humorum ſecretionem. Quatuor regulæ ab 
horum conſideratione indicantur: Primo, 


cauſas remotas cavere, et quæcunque tunica 


membranoſæ 


f 

membranoſe inflammationi et irritationi fa- 
vent, amovere. Incipiendum eſt 1gitur ab 
evacuatione humorum acrium jam effuſorum, 
et materiæ feculentæ in colo retentæ, qua 
cum indurata ſit miſerrime id vexat. Hane 
moliri decet ope purgantium mitiſſimorum, 
quæ ni munere ſuo rite et tempeſtive functa 
fuerint, adjuvanda ſunt liquoribus diluentibus 
et juſculis tenuibus donec voti compotes ſimus; 
nec unquam ad cathartica fortiora et ſtimu- 
lantia decurrere, quæ, quanquam alyum effi. 
caciter purgent, adeo irritant ut eodem modo 
inteſtina incommodant quo ſcybala, quæ pro- 
poſitum fuit eorum ope expellere. Secundo, 
actionem vaſorum ſuperficiei, et interriarum 
corporis partium ad naturæ normam tempe- 
rare, cum ex æquabilitate eorum ſubverſa dy- 
ſenteria oritur. Medicamenta diaphoretica in | 
hunc finem conducunt, quorum uſus experi- 
entia diuturna ſancitur. Tertio, irritationem 
inteſtinorum ſopire, et inflammationem diſcu- 


tere. 


1 

tere. Libere adhibendum eſt opium, ſemper 
cavendo ut alvus bene ſoluta fit; liquores, 
oleoſi etiam et mucoſi, lac, juſculum aliquo 
modo in hoc conſpirant. Quarto fibras muſ- 
culares inteſtinorum, horumque vaſa roborare 
uſu medicamentorum tonicorum et aſtringen- 
tium; et vires totius corporis nutrimento 


idoneo reficere, 


FINIS. 


co KRT GEN DA. 
Pag. 3. Iin. 19. pro afferents lege afferente 
5 lin. 3. pro concreta lege concreto. 0 
11. lin. 6. pro alia pars eorem quam extremitas illi lege allam 
partem corum quam ertremitatem ilis 
11. lin. 8. pro membranum lege membranam 
18. lin. 8. pro bilt lege bilis 
20. lin. 7. pro poſtquam milites lege quandocunque militer, 
poſtquam 
ax. lin. 2 pro dyſentar ta lege dyſenteria 
44, lins 16, pro eſt lege eſe 


